#  PATVIRTINTA

 Rokiškio rajono savivaldybės tarybos

 2023 m. balandžio 27 d. sprendimu Nr. TS-

# VIEŠOSIOS ĮSTAIGOS ROKIŠKIO RAJONO LIGONINĖS

**2022 METŲ VEIKLOS ATASKAITA**

**VšĮ**  **Rokiškio rajono ligoninės rekvizitai**

|  |  |  |
| --- | --- | --- |
| **Eil. Nr.** | **Pavadinimas** | **Duomenys** |
| 1. | Įstaigos pavadinimas | Rokiškio rajono ligoninė |
| 3. | Juridinio asmens kodas | 173224274 |
| 4. | Įsteigimo data | 1933 m. |
| 5. | Teisinė forma | Viešoji įstaiga |
| 6. | Adresas | V. Lašo g. 3, LT-42106 Rokiškis |
| 7. | Steigėjas ir pavaldumas | Rokiškio rajono savivaldybės administracija |
| 8. | Vadovas | Direktorius Raimundas Martinėlis |
| 9. | Tel. Nr. | (8 458) 55101 |
| 10. | El. paštas | administracija@rokiskioligonine.lt  |
| 11. | Internetinė svetainė | [www.rokiskioligonine.lt](http://www.rokiskioligonine.lt)  |

**Rokiškio ligoninės licencijuotų paslaugų sąrašas**

| **Eil. Nr.** | **Paslaugų pavadinimas** | **Detalizavimas** |
| --- | --- | --- |
| 1. | Antrinės stacionarinės sveikatos priežiūros paslaugos | Vidaus ligų, geriatrijos, suaugusiųjų neurologijos II, suaugusiųjų ortopedijos ir traumatologijos IIA, IIB, IIC, otorinolaringologijos II, ginekologijos IIA, IIB, IIC, nėštumo patologijos IIA, vaikų ligų II, suaugusiųjų chirurgijos, psichiatrijos II, reanimacijos ir intensyviosios terapijos I-I (vaikų ir suaugusiųjų), reanimacijos ir intensyviosios terapijos I-II (suaugusiųjų), reanimacijos ir intensyviosios terapijos II (suaugusiųjų), reanimacijos ir intensyviosios terapijos I-II (vaikų), reanimacijos ir intensyviosios terapijos II (vaikų). |
| 2. | Pirminės stacionarinės sveikatos priežiūros, palaikomojo gydymo ir slaugos | Palaikomojo gydymo ir slaugos, paliatyviosios pagalbos (suaugusiųjų ir vaikų) |
| 3. | Antrinės ambulatorinės sveikatos priežiūros paslaugos | Vidaus ligų, neurologijos, kardiologijos, endokrinologijos, gastroenterologijos, pulmonologijos, dermatovenerologijos, otorinolaringologijos, oftalmologijos, ortopedijos ir traumatologijos, fizinės medicinos ir reabilitacijos, infekcinių ligų, chirurgijos, vaikų ligų, akušerijos ir ginekologijos, urologijos, anesteziologijos ir reanimatologijos, abdominalinės chirurgijos, echoskopijos, endoskopijos, radiologijos (rentgenodiagnostikos, ultragarsinių tyrimų, kompiuterinės tomografijos, mamografijos) |
| 4. | Kitos paslaugos | Kineziterapijos, logopedijos, ergoterapijos, masažo, suaugusiųjų ambulatorinės reabilitacijos II (nervų sistemos ligų, judamojo – atramos aparato pažeidimų), suaugusiųjų ambulatorinės reabilitacijos I (judamojo – atramos aparato pažeidimų), vaikų ambulatorinės reabilitacijos II (vaikų judamojo-atramos aparato pažeidimų), dienos chirurgijos, invazinio skausmo malšinimo dienos stacionaro, laboratorinės diagnostikos. |

## VšĮ Rokiškio rajono ligoninės veikla

**Ligoninės misija**. Teikti pacientams mokslu ir pažangiausiomis technologijomis pagrįstas, saugias, kokybiškas, atitinkančius pacientų poreikius ir interesus sveikatos priežiūros paslaugas, naudojantis turimais ištekliais, atsižvelgiant į steigėjo ir paslaugų užsakovo keliamus reikalavimus.

**Ligoninės vizija**. Tapti viena geriausių šalyje, Europos Sąjungos reikalavimus atitinkančia klinika, pirmenybę teikiančia kokybiškų darbo sąlygų sudarymui personalui ir optimalių aptarnavimo sąlygų sudarymui pacientams.

**Pagrindinis veiklos tikslas** – Lietuvos gyventojų sveikatos atstatymas, prieinamos ir tinkamos įstaigos licencijoje nurodytų sveikatos priežiūros paslaugų suteikimas.

Pagrindiniai įstaigos veiklos uždaviniai yra organizuoti ir teikti nespecializuotas, specializuotas kvalifikuotas pirminės ir antrinės asmens sveikatos priežiūros ambulatorines ir stacionarines, palaikomojo gydymo ir slaugos, ambulatorinės reabilitacijos paslaugas.

**Žmogiškieji ištekliai**

Rokiškio rajono savivaldybės tarybos 2022 m. rugsėjo 30 d. sprendimu Nr. TS-198 pakeista VšĮ Rokiškio rajono ligoninės struktūra, vidaus ligų skyrių ir nervų ligų skyrių sujungiant į vieną vidaus ligų profilio skyrių, perskirstytas etatų skaičius pagal darbuotojų kategorijas.

|  |  |  |
| --- | --- | --- |
| Darbuotojų kategorijos | Darbuotojų skaičius | Patvirtintų etatų skaičius |
| 2020-12-31 | 2021-12-31 | 2022-12-31 | 2020-12-31 | 2021-12-31 | 2022-12-31 |
| Administracija  | 15 | 16 | 9 | 15 | 15 | 9 |
| Gydytojai | 63 | 56 | 58 | 50,40 | 47,70 | 48,05 |
| Kitas personalas, teikiantis asmens sveikatos priežiūros paslaugas (ASSP) | 30 | 30 | 30 | 31,45 | 33,70 | 30,60 |
| Bendrosios praktikos slaugytojai, akušeriai | 104 | 99 | 95 | 105,75 | 106,50 | 94,50 |
| Slaugytojų padėjėjai | 33 | 31 | 27 | 35 | 36 | 30 |
| Kiti darbuotojai  | 49 | 50 | 58 | 47,75 | 47,75 | 56,50 |
| Iš viso | **294** | **282** | **277** | **285,35** | **286,65** | **268,65** |

 **1 lentelė.** Įstaigoje patvirtintų etatų ir darbuotojų skaičiaus pokytis pagal darbuotojų kategorijas 2020-2022 metais

2022 metais įstaigoje įdarbinti 35 darbuotojai: keitėsi įstaigos direktorius, taip pat įdarbinti 8 gydytojai, 2 kineziterapeutai, biomedicinos technologas, radiologijos technologas, 7 bendrosios praktikos slaugytojai, socialinis darbuotojas ir kt.; atleista 40 darbuotojų.

|  |  |  |  |
| --- | --- | --- | --- |
| Rodiklis | 2020-12-31 | 2021-12-31 | 2022-12-31 |
| Atleistų darbuotojų skaičius (A) | 32 | 38 | 40 |
| Priimtų darbuotojų skaičius (P) | 24 | 26 | 35 |
| Darbuotojų skaičius paskutinę metų darbo dieną (S) | 294 | 282 | 277 |

|  |
| --- |
|   |

 **2 lentelė.** VšĮ Rokiškio rajono ligoninės darbuotojų kaita 2020–2022 metais

Įstaigos darbuotojų amžius didėja, vidutinis amžius 2021 metais buvo 52,70 m., iš 3 lentelės duomenų matyti, kad ligoninės darbuotojų amžiaus vidurkis yra 54 metai.

|  |  |  |  |  |  |  |  |
| --- | --- | --- | --- | --- | --- | --- | --- |
| Darbuotojų kategorija | Darbuotojų skaičius viso | Iki 35 metų | 35-44 metų | 45-54 metų | 55-64 metų | Virš 65 metų | Vidutinis amžius |
| Administracija | **9** | - | 1 | 4 | 3 | 1 | 54 m.  |
| Gydytojai  | **58** | 6 | 8 | 5 | 19 | 20 | 56m.  |
| Kitas ASSP | **30** | 11 | 4 | 5 | 8 | 2 | 44 m  |
| BPS | **95** | 6 | 4 | 20 | 52 | 13 | 55m.  |
| Slaugytojų padėjėjai | **27** | 0 | 3 | 7 | 16 | 1 | 54 m.  |
| Kitas personalas | **58** | 6 | 9 | 19 | 19 | 5 | 53m.  |
|  **Iš viso:**  | **277** | **29** | **29** | **60** | **117** | **42** | **54 m.** |
| ***Proc.***  | ***100,00*** | ***10,47*** | ***10,47*** | ***21,66*** | ***42,24*** | ***15,16*** | ***-*** |

 **3 lentelė**. Darbuotojų pasiskirstymas pagal amžių 2022-12-31

Dauguma darbuotojų, t. y. 42,24 proc., patenka į 55–64 metų intervalą. 2022 m. pabaigoje įstaigoje dirbo 60 pensinio amžiaus darbuotojų (t.y. 21,66 proc. visų dirbančiųjų), iš jų 22 gydytojai (37,93 proc. visų gydytojų).

Įstaigoje trūksta įvairių sričių jaunesnio amžiaus gydytojų. Siekiama pritraukti dirbti kuo daugiau baigusių magistrantūros studijas, dar besimokančių rezidentūroje medicinos gydytojų tikintis, kad jie baigę studijas liks dirbti ligoninėje. 2022 metų pabaigoje įstaigoje dirbo 3 medicinos gydytojai ir 1 gydytojo chirurgo asistentė.

Taip pat šiuo metu ligoninė yra sudariusi sutartis su 2 rezidentais dėl rezidentūros studijų apmokėjimo, įsipareigojant po studijų baigimo dirbti Ligoninėje: su būsimu gydytoju radiologu ir būsimu abdominalinės chirurgijos gydytoju.

Ligoninė yra Lietuvos sveikatos mokslų universiteto klinikinė medicinos praktikos (internatūros) bazė, 2022 metais internatūros praktiką atliko 3 būsimi gydytojai. Taip pat 2022 metais VšĮ Rokiškio rajono ligoninė siekdama bendradarbiauti užtikrinant visapusišką ir kvalifikuotą medicinos bei slaugos studijų studentų praktinį rengimą pasirašė 57 sutartis su įvairiomis mokymo įstaigomis dėl studentų praktinio mokymo (2019 m. – 28, 2020 m. – 36, 2021 m. – 64). Įstaigoje praktiką atliko būsimi gydytojai, bendrosios praktikos slaugytojai, paramedikas, kineziterapeutai, radiologijos technologas, biomedicinos technologai, slaugytojų padėjėjai.

Įstaigos darbuotojai skatinami kelti kvalifikaciją ar persikvalifikuoti, jiems sudaromos lanksčios darbo sąlygos mokymuisi, paskaitų lankymui. Biomedicinos technologė šiuo metu persikvalifikuoja, mokosi radiologijos studijose (studijų pabaiga 2023 metai, studijas apmoka Ligoninė), kineziterapeutas siekia universitetinio išsilavinimo II pakopos kineziterapijos studijose, kvalifikaciją kelia slaugytojų padėjėjos, valytojos.

**Bendrieji Rokiškio rajono ligoninės veiklos rodikliai**

Ligoninėje teikiamos pirminio lygio stacionarinės palaikomojo gydymo ir slaugos bei paliatyviosios slaugos paslaugos ir antrinio lygio:

* aktyvaus gydymo;
* ambulatorinės specializuotos asmens sveikatos priežiūros paslaugos - išplėstinės ir paprastos gydytojų specialistų konsultacijos;
* dienos chirurgijos;
* dienos stacionaro;
* Priėmimo-skubios pagalbos konsultacijų;
* stebėjimo;
* pirminės ir antrinės reabilitacijos paslaugos.

**Rokiškio rajono ligoninės lovų struktūra ir jų panaudojimas**

Per metus suteikta 2656 aktyvaus gydymo paslaugos. Didžioji jų dalis – terapijos profilio - 2214, chirurgijos profilio – 442. Vidutinė chirurginės grupės gydymo gulėjimo trukmė – 5,4, terapijos profilio – 7,1, bendra vidutinė gulėjimo trukmė – 6,6 dienos, aktyvaus gydymo lovos funkcionavimas per metus – 252,3 dienos. Įvertinus aktyvaus gydymo atvejus ir lovų funkcionavimo rodiklius 2022 metais suteikta 14,29 proc. daugiau stacionarinių asmens sveikatos priežiūros paslaugų.

|  |  |  |  |  |  |
| --- | --- | --- | --- | --- | --- |
| **Lovų profiliai** | **Vidutinis lovų skaičius** | **Gydytų pacientų skaičius** | **Gydytų pacientų skaičius**  | **Lovos funkcionavimas****dienomis per metus** | **Vidutinė gulėjimo** **trukmė d.** |
| **2021 m.** | **2022 m.** | **2021 m.** | **2022 m.** | **2021 m.** | **2022 m.** | **2021 m.** | **2022 m.** |
| Nervų ligų | 10 | 10 | 275 | 345 | 158,4 | 248,4 | 6,7 | 7,2 |
| Vidaus ligų | 54,8 | 42 | 1533 | 1382 | 234,8 | 260,4 | 8,4 | 7,9 |
| Anestezijos-reanimacijos | 3,7 | 3 | 269 | 269 | 211,9 | 272,7 | 2,9 | 3 |
| Chirurgijos  | 5,4 | 5 | 211 | 275 | 306,1 | 358,8 | 6,9 |  5,8 |
| Ortopedijos-traumatologijos | 4,4 | 4 | 101 | 134 | 197,3 | 233,2 | 7 | 5,6 |
| Ginekologijos  | 1,3 | 1 | 17 | 33 | 24,6 | 45 | 1,9 | 1,4 |
| Vaikų ligų | 5 | 5 | 83 | 218 | 64,6 | 158,2 | 3,9 | 3,6 |
| *Iš viso chirurgijos grupės gydymo paslaugų* | *11,1* | *10* | *329* | *442* | *230,0* | *277,2* | *6,7* | *5,4* |
| *Iš viso terapijos grupės paslaugų* | *73,5* | *60* | *2160* | *2214* | *215,3* | *264,5* | *7,3* | *7,1* |
| **Iš viso aktyvaus gydymo** | **84,6** | **70** | **2489** | **2656** | **217,2** | **252,3** | **6,9** | **6,6** |
| Palaikomojo gydymo ir slaugos, paliatyviosios slaugos | 74 | 74 | 439 | 494 | 265,2 | 328,9 | 44,7 | 49,3 |

**5 lentelė.** Lovų struktūra ir jų panaudojimas

**Rokiškio rajono ligoninės ambulatorinių paslaugų apimtys**

Per 2022 metus buvo suteikta ambulatorinių asmens sveikatos priežiūros paslaugų – 85726. Iš jų apmokėta PSDF lėšomis tik 53267, kas sudaro 62,1 proc.visų suteiktų ambulatorinių asmens sveikatospriežiūros paslaugų. Kaip matome iš žemiau pateiktos lentelės, tik dienos stacionaro, sveikatos programos ir ambulatorinės reabilitacijos paslaugos buvo pilnai apmokėtos PSDF lėšomis. Mažiausiai apmokamos gydytojų specialistų konsultacijos, kadangi apmokama tik kas trečia gydytojo specialisto konsultacija. Kitų neapmokėtų paslaugų priežastis tai: po taikytos stebėjimo paslaugos ligonis guldomas aktyviam gydymui, pakartotina gydytojo konsultacija per 24 valandas, kompiuterinės tomografijos tyrimai atlikti stacionare gydomiems pacientams ir kt.

|  |  |  |  |
| --- | --- | --- | --- |
| Pavadinimas | Viso apsilankymų 2022 m. skaičius | Iš PSDF apmokamų apsilankymų 2022 m. | PSDF lėšomis apmokama dalis **%** |
| Gydytojų specialistų konsultacijos | 58878 | 29748 | 50,5 |
| Gydytojų specialistų išplėstinės konsultacijos | 8006 | 6644 | 83 |
| Priėmimo-skubios pagalbos paslaugos | 3762 | 3220 | 85,6 |
| Stebėjimo paslaugos | 2236 | 1878 | 84 |
| Dienos stacionaro paslaugos | 780 | 780 | 100 |
| Sveikatos programos | 2791 | 2791 | 100 |
| Ambulatorinės reabilitacijos paslaugos | 6031 | 6031 | 100 |
| Kompiuterinės tomografijos tyrimai | 3242 | 2175 | 67,1 |
| Iš viso | 85726 | 53267 | 62,1 |

**6 lentelė.** Ambulatorinių paslaugų apimtys

|  |  |  |  |  |  |
| --- | --- | --- | --- | --- | --- |
| **Rodiklis/metai** | **Lovų skaičius****2021 m.** | **Lovų skaičius 2022 m.** | **Suteikta paslaugų 2021 m.** | **Suteikta paslaugų 2022 m.** | **Paslaugų pokytis% 2022 m. palyginus su 2021 m.** |
| Aktyvaus gydymo atvejai | 84,6 | 66 | 2261 | 2584 | +14,29 |
| Gydytojų specialistų konsultacijos  | x | x | 29800 | 29748 | -0,17 |
| Išplėstinės konsultacijos | x | x | 5291 | 6644 | + 25,6 |
| Dienos chirurgijos paslaugos | 7 | 5 | 400 | 448 | +12 |
| Dienos stacionaro | 2 |  | 230 | 780 | +239,1 |
| Priėmimo-skubios pagalbos | x | x | 2567 | 3220 | +25,44 |
| Stebėjimo | 5 |  | 1197 | 1878 | +56,89 |
| Kompiuterinė tomografija ambulatorinėmis sąlygomis | x | x | 1525 | 2175 | +42,62 |
| Ambulatorinė reabilitacija | x | x | 5758 | 6031 | +4,74 |
| Sveikatos programos | x | x | 3394 | 2791 | -17,77 |
| Palaikomojo gydymo ir slaugos bei paliatyviosios slaugos paslaugų lovadieniai | 74 | 74 | 19626 | 24339 | +24,01 |

**7 lentelė.** Suteiktų paslaugų skaičius, apmokamų iš PSDF lėšų

Visos asmens sveikatos priežiūros paslaugos per 2022 metus teiktos tik tiesioginio kontakto su pacientais būdu. Lyginant 2021 m. su 2022 m. asmens sveikatos priežiūros paslaugų apimtys padidėjo. Ženkliai padidėjo dienos stacionaro paslaugos, kadangi buvo atidarytas dienos stacionaro skyrius. Sumažėjo tik paslaugos teikiamos pagal Sveikatos programas

**Įstaigos pajamos**

Per 2022 metus įstaigos pajamos sudaro 7767,8 tūkst. Eur iš jų:

1. 6903,6 tūkst. Eur sudaro pajamos iš PSDF biudžeto už suteiktas asmens sveikatos priežiūros paslaugas.

2. Kitos pajamos:

2.1. pajamos už suteiktas mokamas paslaugas – 140,6 tūkst. Eur:

2.1.1.gyventojams – 71,3 tūkst. Eur;

2.1.2. kitiems juridiniams asmenims – 69,3 tūkst. Eur.

3. Finansavimo pajamos sudaro 723,4 tūkst. Eur.

4. Netesybų ir delspinigių pajamos – 0,2 tūkst. Eur.

|  |  |  |  |
| --- | --- | --- | --- |
| **Asmens sveikatos priežiūros paslaugos** | **2021 m.** | **2022 m.** | **Pokytis 2022 m. lyginant su 2021 m. %** |
| Aktyviojo gydymo paslaugos | 3134,9 | 3571,2 | +13,9 |
| Palaikomojo gydymo ir slaugos paslaugos | 1049,6 | 1181,9 | +12,6 |
| Gydytojų specialistų konsultacijos | 879,0 | 965,5 | +9,8 |
| Dienos chirurgijos paslaugos | 255,4 | 294,1 | +15,2 |
| Stebėjimo paslaugos | 205,9 | 231,1 | +12,2 |
| Kompiuterinė tomografija ambulatorinėmis sąlygomis | 116,9 | 168,8 | +44,4 |
| Ambulatorinė reabilitacija | 243,2 | 281,4 | +15,7 |
| Priėmimo – skubios pagalbos paslaugos | 111,2 | 123,1 | +10,7 |
| Dienos stacionaro paslaugos | 55,1 | 40,9 | -25,8 |
| Sveikatos programos | 46,6 | 45,6 | -2,14 |
| **Iš viso** | **6097,8** | **6903,6** | **+13,2** |

**8 lentelė.** 2021 ir 2022 m. pajamų iš PSDF biudžeto palyginimas (tūkst. Eur)

Pajamų iš PSDF augimą lėmė paslaugų apimčių padidėjimas ir jų įkainių nuo 2022-10-01 ir nuo 2022-11-01 padidinimas.

**Įstaigos gautos lėšos, jų šaltiniai**

Per 2022 metus piniginės įplaukos sudarė

6674,4 tūkst. Eur, iš jų:

1. už suteiktas paslaugas – 5627,3 tūkst. Eur;
2. gautas finansavimas – 1017,1 tūkst. Eur;
	1. LR SAM lėšos COVID-19 darbo užmokesčiui padidinti 402,7 tūkst. Eur;
	2. projektui „Geriatrijos dienos stacionaro ir konsultacinio kabineto įkūrimui“ – 165,2 tūkst. Eur;
	3. projektui „Atsinaujinančių šaltinių įdiegimas VšĮ Rokiškio rajono ligoninėje“ iš APVA – 243,7 tūkst. Eur;
	4. rajono savivaldybės prisidėjimas prie projektų – 87,8 tūkst. Eur;
	5. rajono savivaldybės lėšos už palaikomojo gydymo ir slaugos paslaugas – 75,0 tūkst. Eur;
	6. projektui „Pažink save ir būk laimingas Rokiškio mieste“ – 18,8 tūkst. Eur ir kita.
3. rajono savivaldybės įnašas dalininko kapitalui didinti 30,00 tūkst. Eur.

Gautas finansavimas sudarė 14,7 proc. nuo pajamų iš PSDF biudžeto.

Per 2022 metus įstaiga turėjo nepiniginių operacijų, kurių sumos yra reikšmingos – 1304,2 tūkst. Eur. Tai yra socialinio draudimo įmokų užskaitos tarp VSDFV, Panevėžio TLK ir įstaigos.

**Įstaigos sąnaudos**

Pajamų uždirbimui 2022 metais įstaiga patyrė 7752,3 tūkst. Eur sąnaudų.

Iš jų:

1. 75,8 proc. sudaro darbo užmokesčio ir socialinio draudimo;
2. 7,5 proc. sunaudotų atsargų (vaistai, kraujas ir jo pakaitalai, med. priemonės, laboratoriniai reagentai, dezinfekavimo medžiagos, asmens apsaugos priemonės ir kita);
3. 6,6 proc. kitų paslaugų (maitinimas, med. įrangos priežiūra ir aptarnavimas, skalbimas, tyrimai už įstaigos ribų ir kita);
4. 3,7 proc. ilgalaikio turto nusidėvėjimo;
5. 6,4 proc. komunalinių paslaugų ir ryšių (šildymas, elektra, vanduo) ir kita.

**Finansinės veiklos rezultatas**

2022 metų ligoninės pagrindinės veiklos rezultatas teigiamas – 15,5 tūkst. Eur perviršis.

**Vidutinis darbo užmokestis pagal darbuotojų kategorijas**

|  |  |  |
| --- | --- | --- |
| **Darbuotojų kategorijos pavadinimas** | **Vidutinis atlyginimas vienam etatui** | **Pokytis % 2022 m. lyginant su 2021 m.** |
| **2021 m.** | **2022 m.** |
| Gydytojai | 3310,19 | 3775,22 | +14,0 |
| Slaugytojai | 1459,81 | 1551,48 | +6,2 |
| Kitas personalas, teikiantis asmens sveikatos priežiūros paslaugas | 1365,90 | 1524,68 | +11,6 |
| ***Iš viso asmens sveikatos priežiūros paslaugas teikiantys specialistai*** | ***1937,71*** | ***2149,80*** | ***+10,9*** |
| Kitas personalas | 949,27 | 1039,12 | +9,5 |
| Administracija | 2240,11 | 2782,99 | +24,2 |
| **Iš viso** | **1684,39** | **1863,91** | **+10,7** |

**9 lentelė.** Vidutinis darbo užmokestis pagal darbuotojų kategorijas (Eur)

**Įstaigos dalininkai**

Įstaigos dalininkas – Rokiškio rajono savivaldybės taryba. Dalininko kapitalas 2022-12-31 buvo 329342,81 Eur.

**Įstaiga kolegialių organų nariams išmokų per 2022 metus nemokėjo.**

**Išmokų su viešosios įstaigos dalininkais susijusiems asmenims per 2022 metus nebuvo mokėta.**

**Įstaigos įsigytas ir perleistas ilgalaikis turtas**

Ataskaitiniais metais ligoninės lėšomis įsigyta ilgalaikio turto už 554,3 tūkst. Eur, iš kurių: dalis saulės parko – 303,6 tūkst. Eur, videokolposkopas – 32,0 tūkst. Eur, kompresorius – 21,8 tūkst. Eur, GMP automobilis – 64,0 tūkst. Eur, elektros generatorius – 35,6 tūkst. Eur, 8 funkcinės lovos – 18,1 tūkst. Eur, programinė įranga – 16,8 tūkst. Eur, kompiuterinė įranga – 12,1 tūkst. Eur, kita medicininė įranga – 50,3 tūkst. Eur.

**Viešieji pirkimai**

Per 2022 metus įvykdytas vienas tarptautinis konkursas „Laboratoriniai reagentai ir priemonės įstaigos turimiems arba tiekėjo panaudai suteikiamiems analizatoriams“, sutartys pasirašytos 3 metams.

Laiku įvykdyti supaprastinti viešieji konkursai: konkurso būdu įsigyta medicininės įrangos, elektros generatorius, pasirašytos sutartys dėl medicinos priemonių techninės priežiūros, techninės būklės tikrinimo, metrologinės patikros, kokybės kontrolės ir remonto paslaugos teikimo 3 metams, dėl medicinos reikmenų teikimo 2 metams. 2022 metais atlikti 2 konsoliduoti viešieji pirkimai, vykdyti viešieji pirkimai per CPO (medikamentai, skalbimo paslaugos, kraujo komponentų, medicininių atliekų tvarkymo paslauga, elektra, dezinfekcinės priemonės, popierius, kuras į automobilius, asmens apsaugos priemonės: kombinezonai, antbačiai, pirštinės, kaukės, respiratoriai,), kas sudaro 100% galimų įstaigos pirkimų per CPO, jų vertė sudaro 100 proc. Kitos prekės, paslaugos ir darbai perkami vadovaujantis Lietuvos Respublikos viešųjų pirkimų įstatymu.

**Įgyvendinti ir vykdomi projektai 2022 metais**

1. Projektas **„Pažink save ir būk laimingas Rokiškio mieste“,** Nr. 08.6.1-ESFA-T-927-01-0285. Finansavimo sutartis pasirašyta 2020 m. birželio 29 d. Projektas finansuojamas iš Europos socialinio fondo lėšų ir Lietuvos Respublikos valstybės biudžeto lėšų, rajono savivaldybės lėšų. Projektui įgyvendinti panaudota 63293,81 Eur, 17541,16 Eur prisidėta prie projekto įgyvendinimo savanorišku darbu. Projektas baigtas 2022-08-16.

 2. Projektas „**Geriatrijos dienos stacionaro ir konsultacinio kabineto įkūrimas VšĮ Rokiškio rajono ligoninėje“**, Nr. 08.1.3-CPVA-V-601-03-0006. Finansavimo sutartis pasirašyta 2020 m. lapkričio 23 d. Projektas finansuojamas iš Europos regioninės plėtros fondo lėšų. Biudžetas - 299 549,92 Eur. 2021-12-09 pasirašyta statybos rangos sutartis. Suremontuota 334,77 kv. m. patalpų už 133 638,66 Eur. Projekte numatyta įsigyti medicininės, kompiuterinės įrangos ir baldų. Vykdomos projekte numatytos veiklos.

3. Projektas **„Atsinaujinančių energijos šaltinių diegimas VšĮ Rokiškio rajono ligoninėje“.** Projektų finansavimo klimato kaitos programos lėšomis teikiant subsidiją sutartis pasirašyta 2020 m. lapkričio 19 d. Tinkamos finansuoti išlaidos sudaro 304834,80 Eur. 2021-12-03 nupirkta geografiškai nuo elektros energijos vartojimo vietos nutolusio saulės šviesos elektros energijos gamybos įrenginys už 303564,80 Eur (pradėtas eksploatuoti spalio 6 d.), projekto finansinio audito paslauga ir viešinimo paslauga. Projektas baigtas įgyvendinti 2022-12-23.

4. Projektas **„VšĮ Respublikinės Panevėžio ligoninės tuberkuliozės diagnostikos ir gydymo infrastruktūros modernizavimas ir gydymo efektyvumo didinimas“ Nr. J02-CPVA-V-08-0001.** VšĮ Rokiškio rajono ligoninė projekto lėšomis įsigijo: deguonies generatorių, EKG aparatus – 4 vnt., pacientų gyvybinių funkcijų sekimo monitorius – 6 vnt., deguonies tiekimo magistralinių vamzdynų įrengimo darbus, deguonies srauto matuoklius ir drėkintuvus, defibriliatorių, videolaringoskopą, mobilius siurblius – 10 vnt., didelio srauto deguonies kaukes su rezervuaru, pulsoksimetrus – 20 vnt. Projektas baigtas 2022-08-23, projekto biudžetas – 140739,87 Eur.

**Korupcijos prevencijos veikla**

VšĮ Rokiškio rajono ligoninės direktoriaus 2020 m. lapkričio 16 d. įsakymu Nr. V-180 patvirtintas VšĮ Rokiškio rajono ligoninės (toliau – Įstaiga / Ligoninė) korupcijos prevencijos programos įgyvendinimo 2020-2023 metais priemonių planas. Planas patalpintas įstaigos interneto svetainėje.

2018 m. vasario 14 d. Ligoninės direktoriaus įsakymu Nr. V-23 bei 2021 m. birželio 29 d. šio įsakymo pakeitimu Ligoninėje sudaryta komisija, atsakinga už korupcijos prevenciją ir kontrolę įstaigoje (toliau – Komisija). Komisijos sudėtis, kontaktai, ataskaita apie korupcijos prevencijos programos priemonių įgyvendinimo plano vykdymą skelbiamos įstaigos interneto svetainėje.

Ligoninė, vykdydama korupcijos prevencijos programos įgyvendinimo 2020-2023 metais priemonių planą bei užsibrėžtus uždavinius didinti Ligoninės veiklos viešumą, skaidrumą bei aiškumą nuolat savo internetinėje svetainėje skelbia atnaujintą informaciją apie: atitinkamo gydytojo specialisto, bendrosios praktikos slaugytojos ir slaugytojų padėjėjų medicinos normas, asmens sveikatos priežiūros paslaugų kainas, mokamų paslaugų teikimo tvarką, pacientų apklausų apie pacientų pasitenkinimo teikiamomis paslaugomis lygį bei apibendrintų apklausų rezultatus. Įstaigos interneto svetainėje bei televizorių ekranuose skelbiama valstybinės ligonių kasos informacija, reklaminiai filmukai apie asmens sveikatos priežiūros paslaugų teikimą. Nuolat pildoma informacija apie pacientams suteiktas mokamas paslaugas statistinėse formose (Nr. 066/a-LK ir 025/a-LK). Įstaigos skyriuose buvo atnaujinti informaciniai stendai: paskelbta informacija į ką kreiptis, susidūrus įstaigoje su galima korupcinio pobūdžio nusikalstama veika, paskelbtas SAM pasitikėjimo telefonas, SAM el. paštas, STT karštosios linijos telefonas ir el. paštas, patalpintas Įstaigos vadovo kreipimasis į pacientus dėl vykdomos antikorupcinės politikos įstaigoje. Konsultacijų ir diagnostikos skyriuje monitoriuje patalpinti atnaujinti antikorupciniai klipai. Skyriuose dalinami lankstinukai ,,Korupcijai- ne“, su nuoroda, kur kreiptis, jei pacientas susidūrė su korupcija, parengtos atmintinės darbuotojams. Informaciniuose stenduose bei interneto svetainėje paskelbta informacija apie baudžiamąją atsakomybę už korupcinio pobūdžio nusikalstamas veikas. Didindama antikorupcinį sąmoningumą Komisija 2022 metais peržiūrėjo ir atnaujino informacijos skelbimą Įstaigos interneto svetainėje.

Siekdama įgyvendinti priemonių plane numatytą uždavinį dėl antikorupcinės aplinkos kūrimo, Komisija organizuoja įstaigos darbuotojų mokymus korupcijos prevencijos, viešųjų interesų deklaravimo, etikos ir kt. temomis. 2022 metais ligoninės darbuotojai dalyvavo šiuose mokymuose: ,,Pagrindiniai žingsniai korupcijai atsparios aplinkos kūrimo link“ (2022 m. birželio 30 d. organizatorius STT), ,,Sveikatos priežiūros įstaigų darbuotojų atsparumo (nepakantumo) korupcijai ugdymas“ (2022 m. birželio 1 d. organizatorius ,,Mokymo ir konsultavimo centras“); ,,Korupcijos samprata ir pasireiškimas Lietuvoje. Korupcijos rizikos sveikatos apsaugos sistemoje“ (2022 m. lapkričio 28 d. organizatorius STT). Vykdant Ligoninės korupcijos prevencijos programos įgyvendinimo 2020-2023 metais priemonių planą dalyje ,,Antikorupcinės aplinkos kūrimas ir interesų konfliktų valdymas“ atitikties pareigūnas, atsakingas už Lietuvos Respublikos viešųjų ir privačių interesų derinimo įstatymo nuostatų laikymosi priežiūrą ir kontrolę vykdė stebėseną ir kontrolę dėl naujai priimtų darbuotojų ar darbuotojų pasikeitusių duomenų savalaikio interesų deklaravimo privačių interesų registre (PINREG). Privačius interesus įstaigoje deklaravo 100 proc. privalančių tai daryti įstaigos darbuotojų. 2022 metais nė vienas Ligoninės darbuotojas nebuvo pripažintas pažeidęs Viešųjų ir privačių interesų derinimo įstatymo nuostatų. 2022 m. birželio 21 d. direktoriaus įsakymu Nr. V-94 ,,Dėl privačių interesų deklaravimo“ patvirtintas Viešosios įstaigos Rokiškio rajono ligoninės pareigybių, kurias vykdantys asmenys privalo deklaruoti privačius interesus sąrašas.

Įgyvendinant sveikatos priežiūros įstaigos antikorupcinę politiką Įstaigoje organizuojamas asmenų tikrinimas pagal Lietuvos Respublikos korupcijos prevencijos įstatymo 17 straipsnį (informacija dėl asmens teistumo, dėl korupcinio pobūdžio nusikalstamos veikos, dėl asmeniui pareikštų įtarimų padarius korupcinio pobūdžio nusikalstamą veiką). 2022 m. liepos 18 d. direktoriaus įsakymu Nr. V-110 ,,Dėl viešosios įstaigos Rokiškio rajono ligoninės pareigybių sąrašo, dėl kurių teikiamas prašymas Specialiųjų tyrimų tarnybai pateikti informaciją apie asmenį, dėl asmens padarytus tarnybinius nusižengimus ir pan.) siekiantį eiti arba einantį tam tikras pareigas ligoninėje, patvirtinimo.

Kuriant antikorupcinę aplinką bei vadovaujantis LR pranešėjų apsaugos įstatymo 16 straipsnio nuostatomis Įstaigoje įdiegtas vidaus informacijos apie korupcinio pobūdžio teisės pažeidimus teikimo kanalas, nustatyta pasitikėjimo linija gaunamų pranešimų priėmimo ir nagrinėjimo tvarka (2022 m. birželio 27 d. direktoriaus įsakymu Nr. V-97 ,,Dėl informacijos apie pažeidimus viešojoje įstaigoje Rokiškio rajono ligoninėje teikimo tvarkos aprašo patvirtinimo“ patvirtintas Informacijos apie pažeidimus viešojoje įstaigoje Rokiškio rajono ligoninėje teikimo tvarkos aprašas. Įstaigoje paskirtas darbuotojas, atsakingas už vidinio informacijos kanalo administravimą. Minėtas aprašas ir kontaktinis asmuo paskelbti Įstaigos interneto svetainėje.

Vadovaujantis Sveikatos apsaugos ministro 2020 m. rugsėjo 4 d. įsakymu Nr. V-1985 ,,Dėl rekomendacijų dėl asmens sveikatos priežiūros įstaigų paramos gavimo ir teikimo apskaitos ir viešinimo sistemos taikymo“ patvirtintomis rekomendacijomis, 2022 m. liepos 5 d. VšĮ Rokiškio rajono ligoninės direktoriaus įsakymu Nr. V-106 ,,Dėl paramos inicijavimo, gavimo, apskaitos ir viešinimo tvarkos aprašo patvirtinimo“ patvirtintas Paramos inicijavimo, gavimo, apskaitos ir viešinimo VšĮ Rokiškio rajono ligoninėje tvarkos aprašas. Vadovaujantis minėtu aprašu Įstaigoje nuo 2022 metų taikoma paramos gavimo ir teikimo apskaitos ir viešinimo sistema. Ataskaitos apie paramą skelbiamo įstaigos interneto svetainėje.

2022 metais balandžio mėnesį Ligoninėje atlikta darbuotojų atsparumo korupcijai apklausa. Buvo apklausti 172 Įstaigos darbuotojai. Apklausa vyko visuose Ligoninės skyriuose. Apibendrinus apklausos rezultatus nustatyta, kad 74 proc. apklaustų darbuotojų yra girdėję apie įstaigoje vykdomas korupcijos prevencijos priemones. Didžioji dauguma apklaustųjų (76 proc.) nurodė, kad žino, kur reikia kreiptis, norint pranešti apie korupcijos atvejį. Atsakant į anketos klausimą, ar Įstaigoje yra buvę situacijų, kai darbuotojui ar jo kolegai buvo siūlomas kyšis, ar kaip kitaip darbuotojas susidūrė su korupcija -78 proc. respondentų nurodė, kad tokių situacijų nėra buvę, tačiau 22 proc. patvirtino, kad su tokiomis situacijomis buvo susidūrę. Darbuotojų apklausos rezultatai yra paskelbti Įstaigos interneto svetainėje.

Didindama viešųjų pirkimų vykdymo sveikatos sistemoje skaidrumą Įstaiga įgyvendino eilę priemonių, numatytų korupcijos prevencijos programos priemonių plane. Įstaigos interneto svetainėje ir Centiniame viešųjų pirkimų portale nuolat skelbiamos einamųjų metų viešųjų pirkimų plano suvestinės. 2022 metais vykdydama Geriatrijos projektą Ligoninė dalį medicininės įrangos įsigijo naudodamasi Sveikatos apsaugos ministerijos parengtomis standartizuotomis techninėmis specifikacijomis. Įstaiga , vykdydama 2020 m. liepos 14 d. SAM įsakymą Nr. V-1651 ,,Dėl pirkimų vykdytojų sveikatos priežiūros sistemoje viešųjų pirkimų vertinimo rodiklių paviešinimo“ bei siekdama skaidrumo, efektyvumo viešųjų pirkimų srityje bei užtikrindama pagrindinį pirkimų tikslą- racionaliai naudoti skirtas lėšas 2022 metais parengė ir paviešino internetiniame puslapyje viešųjų pirkimų vertinimo rodiklius už 2018-2022 metus.

**Vidaus medicininio audito veikla**

Savo veikloje vidaus medicininio audito grupė vadovavosi Lietuvos Respublikos sveikatos apsaugos ministro 2008 m. balandžio 29 d. įsakymu Nr. V-338 „Dėl minimalių asmens sveikatos priežiūros paslaugų kokybės reikalavimų aprašo tvirtinimo“ bei 2019 m. lapkričio 15 d. įsakymu Nr. V-1296 „Dėl Lietuvos Respublikos sveikatos apsaugos ministro 2008 m. balandžio 29 d. įsakymo Nr.338 ‚Dėl minimalių asmens sveikatos priežiūros paslaugų kokybės reikalavimų aprašo tvirtinimo pakeitimo“, VšĮ Rokiškio rajono ligoninės direktoriaus 2010 m. gegužės 31 d. įsakymu Nr. V-58 patvirtintu Vidaus medicininio audito grupės veiklos aprašu, vidaus medicininio audito grupės planu 2022 metams.

Audito grupė nagrinėjo ir teikė pasiūlymus ligoninės administracijai dėl vidaus medicininio audito veiklos organizavimo, koordinavimo bei tobulinimo; tikrino ir vertino ligoninės bei jos struktūrinių padalinių veiklos atitiktį kokybės tikslams ir uždaviniams, Lietuvos Respublikos įstatymams ir kitiems teisės aktams; dalyvavo rengiant ir tobulinant kokybės vadybos sistemos dokumentus.

2022 metais įstaigoje užregistruotos 185 neatitiktys, 2 nepageidaujami įvykiai

Vidaus medicininio audito grupė atliko 32 auditus, iš jų: 32 planinius ir 2 neplaninius vidaus medicininius auditus. Planinių auditų metų vertinta instrumentinių tyrimų skyrimo pagrįstumo, stebėjimo paslaugos dokumentacijos pildymo, antibiotikų skyrimo pagrįstumo, higieninio režimo, siuntimų instrumentiniams tyrimams ir gydytojų konsultantams kokybės, medicinos prietaisų eksploatacijos terminų, medicininių dokumentų pildymo kokybė. Auditų metu nustatyti trūkumai asmens sveikatos priežiūros paslaugų teikimo kokybei įtakos neturėjo. Per šiuos metus registruoti 7 skundai / pretenzijos. Jų pagrindu atlikti 2 neplaniniai auditai, atmesti kaip nepagrįsti.

2022 metais atlikta ligoninės kokybės vadybos sistemos dokumentų vertinamoji analizė, papildyti kokybės vadybos sistemos dokumentai.

Pagal Mirčių atvejų nagrinėjimo procedūrą netikėtų mirčių, mirčių dėl nelaimingo atsitikimo darbe, kūdikių ir vaikų mirčių nebuvo.

Įstaigoje atliktos 4 anoniminės apklausos:

1. Pildoma tęstinė Lietuvos Respublikos sveikatos apsaugos ministerijos „Stacionarinių asmens sveikatos priežiūros paslaugų vertinimo anketa“, teigiamas suteiktų paslaugų vertinimas 97 proc.;

2. „Ambulatorinių paslaugų ASPĮ vertinimo anketa“, teigiamas suteiktų paslaugų vertinimas 96,4 proc.;

3. „Priėmimo-skubios pagalbos skyriuje teiktų paslaugų“ anketų teigiamas vertinimas 100 proc.;

4. „Darbuotojų atsparumo korupcijai anketa“, nurodoma, kad 74 proc. apklaustųjų yra girdėję apie vykdomas korupcijos prevencijos priemones, 78 proc. apklaustųjų teigia, kad nėra buvę situacijų, kai jiems ar jų kolegoms buvo siūlomas kyšis.

Apibendrinant teigiame, kad vykdytos apklausos neigiamų įstaigos veiklos rodiklių, pacientų nepasitenkinimo neparodė.

Veiklos tobulinimo gairės:

\* didesnį dėmesį skirti medicininės dokumentacijos pildymo kokybei;

\* peržiūrėti vidaus kokybės sistemos dokumentus, rengti naujus ir tobulinti anksčiau priimtus.

## Rokiškio ligoninės veiklos perspektyvos

1. Dalyvaujant Lietuvos Respublikos sveikatos apsaugos ministerijos inicijuotoje sveikatos priežiūros įstaigų tinklo reformoje VšĮ Rokiškio rajono ligoninė planuoja sveikatos priežiūros paslaugų pertvarkos priemones:

* vaikų ligų aktyvaus gydymo paslaugų poreikis yra labai mažas: 2022 metais stacionare gydyta 218 vaikų, vidutiniškai 18 vaikų per mėnesį. Lietuvos Respublikos sveikatos apsaugos ministerijos patvirtintas minimalus vaikų ligų skyriaus hospitalizacijos atvejų skaičius – 1100 atvejų per metus. Dėl mažo pacientų skaičiaus neracionaliai naudojami personalo ir finansiniai resursai, per metus susidaro 170000 Eur finansinis deficitas, kurį įstaigos kolektyvas, Gydymo taryba, Stebėtojų taryba siūlo kompensuoti viešaisiais finansais, prašant Steigėją skirti dotaciją. Skirti dotaciją buvo prašoma paraiškoje 2023 m. savivaldybės biudžeto formavimui;
* vaikų ligų dienos stacionaro ir stebėjimo paslaugų plėtra;
* dienos stacionaro paslaugų plėtra;
* geriatrijos dienos stacionaro paslaugų teikimas;
* dienos chirurgijos profilio paslaugų plėtra;
* chirurgijos profilio aktyvaus gydymo paslaugų redukavimas;
* stebėjimo paslaugų plėtra;
* priėmimo – skubios pagalbos skyriaus infrastruktūros plėtra;
* palaikomojo gydymo ir paliatyviosios slaugos paslaugų plėtra;
* MRT paslaugų teikimas;
* Pandėlio palaikomojo gydymo ir slaugos padalinio veiklos stabdymas;
* anestezijos – reanimacijos skyriaus infrastruktūros pritaikymas intensyvios terapijos asmens sveikatos priežiūros paslaugų teikimui.

2. Tęsti sutarčių sudarymą su VU ir LSMU dėl rezidentūros bazių steigimo VšĮ Rokiškio rajono ligoninėje.

3. Siekiant pritraukti medicinos srities jaunus specialistus, sudaryti sutartis dėl rezidentūros studijų gydytojų ir bakalauro ar magistro studijų bendrosios praktikos slaugytojų, radiologijos technologų ir biotechnologų studijų apmokėjimo.

4. Numatoma atnaujinti medicininę įrangą.

5. Siekti skaidrios asmens sveikatos priežiūros įstaigos vardo.

6. Užtikrinti medicinos darbuotojų kvalifikacijos kėlimą ir naujų diagnostikos ir gydymo metodų taikymą.

8. Pritarus steigėjui dalyvauti sveikatos centro steigime funkciniu pagrindu.

9. Kreiptis į steigėją dėl lėšų skyrimo ligoninės pastato išorės ir vidaus patalpų atnaujinimo.

10. Darbuotojų darbo vietų modernizavimas ir sąlygų gerinimas. Bendradarbiavimo ir bendruomeniškumo skatinimas, vidinės įstaigos komunikacijos tobulinimas.

 Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo1 priedas

**LIETUVOS NACIONALINĖS SVEIKATOS SISTEMOS VIEŠŲJŲ IR BIUDŽETINIŲ ĮSTAIGŲ, TEIKIANČIŲ ASMENS SVEIKATOS PRIEŽIŪROS PASLAUGAS, VEIKLOS REZULTATŲ VERTINIMO RODIKLIŲ 2022 METŲ SIEKTINOS REIKŠMĖS**

|  |  |  |  |
| --- | --- | --- | --- |
| Eil.Nr. | **Vertinimo rodikliai**  | **2022 m. (siektini)** | **Įvykdymas** |
| 1. | **Veiklos finansinių rezultatų vertinimo rodikliai**  |  |  |
| 1.1. | Finansinis įstaigos veiklos rezultatas | Būti nenuostolingai | 15,5 tūkst. Eur perviršis  |
| 1.2. | Įstaigos sąnaudų ir socialiniam draudimui dalis, palyginti su visomis asmens sveikatos priežiūros įstaigos sąnaudomis yra ne mažesnė nei 95 proc. 2021 m. sąnaudų darbo užmokesčiui ir socialiniam draudimui dalies  | 100 proc. | 100 proc. |
| 1.3. | Įstaigos sąnaudų valdymo išlaidoms dalis (proc.) | Ne daugiau kaip 2,4 proc. nuo visų ASPĮ sąnaudų | 2,35 proc. |
| 1.4. | Įstaigos finansinių įsipareigojimų dalis nuo metinio biudžeto | Įsipareigojimų koeficientas ne didesnis kaip 0,12 | 0,15(0,09 be įsipareigojimų darbuotojų atlyginimams už gruodžio mėnesį) |
| 1.5. | Papildomų finansavimo šaltinių pritraukimas | ASPĮ per pastaruosius 3 m. yra pasirašiusi bent tris sutartis dėl dalyvavimo projekte, iš kurio gauna papildomą finansavimą | Vykdyti projektai: - ,,Geriatrijos dienos stacionaro ir konsultacinio kabineto įkūrimas VšĮ Rokiškio rajono ligoninėje“; - „Pažink save ir būk laimingas Rokiškio mieste“;- „Atsinaujinančių energijos šaltinių diegimas VšĮ Rokiškio rajono ligoninėje“;- „VšĮ Respublikinės Panevėžio ligoninės tuberkuliozės diagnostikos ir gydymo infrastruktūros modernizavimas ir gydymo efektyvumo didinimas“.  |
| 2. | **Veiklos rezultatų vertinimo rodikliai**  |  |  |
| 2.1. | Pacientų pasitenkinimo įstaigoje teikiamomis asmens sveikatos priežiūros paslaugomis lygis, tai yra pacientų teigiamai įvertintų įstaigoje suteiktų paslaugų skaičius nuo visų įstaigoje suteiktų asmens sveikatos priežiūros paslaugų skaičiaus pagal sveikatos apsaugos ministro nustatytas grupes | ASPĮ teikiamomis asmens sveikatos priežiūros paslaugoms lygis ne mažiau kaip 0,9 balo | **0,95** |
| 2.2. | Įstaigoje taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje | Suteiktas skaidrios asmens sveikatos priežiūros įstaigos vardas\* | Nevertinta |
| 2.3. | Informacinių technologijų diegimo ir plėtros lygis (pacientų elektroninės registracijos sistema, įstaigos internetinės svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas) | 95 proc. ASPĮ registracijų ambulatorinėms asmens sveikatos priežiūros paslaugoms gauti atliekama per Išankstinę pacientų registracijos informacinę sistemą | 100 proc. |
| 2.4. | Vidutinė hospitalizuotų pacientų gulėjimo trukmė įstaigoje pagal sveikatos apsaugos ministro nustatytas grupes | Vidutinė chirurgijos paslaugų grupės gydymo trukmė – ne ilgiau kaip 6,8 dienos;Vidutinė terapijos paslaugų grupės gydymo trukmė ne daugiau kaip 7,1 dienos | 5,47,1 |
| 2.5. | Lovos užimtumo rodiklis įstaigoje pagal sveikatos apsaugos ministro nustatytas paslaugų grupes (taikoma tik antrinio ir tretinio lygio asmens sveikatos priežiūros paslaugas teikiančioms įstaigoms) | ASPĮ aktyvaus gydymo lovų užimtumas – ne mažiau kaip 70 proc. | 73 proc.  |
| 2.6. | Įstaigoje iš Privalomojo sveikatos draudimo fondo biudžeto lėšų apmokėtų brangiųjų tyrimų ir procedūrų, kurių stebėsena atliekama, skaičius, medicinos priemonių, kurioms atlikti brangieji tyrimai ir procedūros panaudojimo efektyvumas | Kompiuterinės tomografijos aparatų apkrova – ne mažiau kaip 14 kompiuterinės tomografijos tyrimų per vieną darbo dieną vienu kompiuterinės tomografijos aparatu | 14 |
| 3. | **Papildomi veiklos rezultatų vertinimo rodikliai** |  |  |
| 3.1. | Kritinis likvidumo rodiklis |  Ne mažiau kaip 0,8 | 2,1 |
| 3.2. | Konsoliduotų viešųjų pirkimų skaičius | Ne mažiau kaip 2 | 2 |
| 4. | Įstaigos darbo užmokesčio fondo dalies skyrimas asmens sveikatos priežiūros, visuomenės sveikatos priežiūros ir farmacijos specialistų (toliau-specialistai) profesinės kvalifikacijos tobulinimui | Ne mažiau kaip 0,05 proc. nuo ASPĮ darbo užmokesčio fondo skiriamas specialistų profesinės kvalifikacijos tobulinimui | 0,09 proc. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo

2 priedas

**(Informacijos apie vadovaujamas pareigas einančių asmenų atlyginimą per ataskaitinius metus forma)**

**VADOVAUJAMAS PAREIGAS EINANČIŲ ASMENŲ ATLYGINIMAS PER ATASKAITINIUS METUS\***

 Eur, ct

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Pareigų (pareigybės) pavadinimas | Bazinis atlyginimas  | Priemokos | Priedai | Premijos | Kitos išmokos\*\* | Iš viso |
| 1 | 2 | 3 | 4 | 5 | 6=1+2+3+4+5 |
| 1. | Direktorius, direktoriaus pavaduotojas, vyr. finansininkas (4 darbuotojai) | 157845,41 | 8830,72 |  |  |  | 166676,13 |
| 3. | **Iš viso:** | **157845,41** | **8830,72** |  |  |  | **166676,13** |

\* Neatskaičius mokesčių.

\*\* Jei buvo išmokėtos kitos išmokos, tuomet po lentele paaiškinama, kokio pobūdžio (už ką) išmokos buvo išmokėtos.

––––––––––––––––––––

Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo

Viešojo sektoriaus subjekto metinės veiklos ataskaitos ir viešojo sektoriaus subjektų grupės metinės veiklos ataskaitos rengimo tvarkos aprašo

3 priedas

**(Informacijos apie reikšmingus sandorius forma)**

**REIKŠMINGI SANDORIAI**

|  |  |  |  |
| --- | --- | --- | --- |
| Eil. Nr. | Sandorio šalis | Sandorio objektas | Suma, Eur\*\*\*\*\* |
| Pavadinimas\* | Kodas\*\* | Registras\*\*\* | Adresas\*\*\*\* |
| 1. | UAB ,,Sotega“ | 301681742 | Juridinių asmenų registras | Palangos g. 30c, LT-97122, Kretinga | Pacientų maitinimo paslaugos teikimas | 198494,19  |
| 2. | Panevėžio teritorinė ligonių kasa | 188784179 | Juridinių asmenų registras | Respublikos g. 66 LT-35158, Panevėžys | Sutartis dėl asmens sveikatos priežiūros paslaugų teikimo ir jų apmokėjimo (pajamos per metus) | 6903610,03 |
| 3. | UAB ,,Elektrum Lietuva“  | 301506046 | Juridinių asmenų registras | Rinktinės g. 5 LT-09234, Vilnius | Dalies saulės parko įsigijimas | 303564,80 |
|  |  |  |  |  | Iš viso: | 7405669,02 |

\* Jei tai juridinis asmuo, nurodoma teisinė forma ir pavadinimas, jei fizinis asmuo – vardas ir pavardė.

\*\* Nurodomas juridinio asmens kodas.

\*\*\* Nurodomas registras, kuriame kaupiami ir saugomi juridinio asmens duomenys.

\*\*\*\* Jei tai juridinis asmuo, nurodoma buveinė (adresas), jei fizinis asmuo – adresas korespondencijai.

\*\*\*\*\* Jei sandoris yra apmokestinamas PVM, viešoji įstaiga, kuri yra PVM mokėtoja, sumą nurodo be PVM, o viešoji įstaiga, kuri nėra PVM mokėtoja, – su PVM.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_